*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Σεπτεμβρίου 1984

για τροποποίηση της απόφασης 84/108/ΕΟΚ που επιτρέπει στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού που δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου

(84/480/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/404/ΕΟΚ του Συμβουλίου της 14ης Ιουνίου 1966 όσον αφορά την εμπορία δασικού πολλαπλασιαστικού υλικού (1), όπως τροποποιήθηκε τελευταία με την πράξη προσχώρησης της Ελλάδας, και ιδίως το άρθρο 15 παράγραφος 1,

την αίτηση που υπέβαλε το Βασίλειο της Δανίας,

Εκτιμώντας:

ότι σε όλα τα κράτη μέλη η παραγωγή του δασικού πολλαπλασιαστικού υλικού είναι ανεπαρκής, προς το παρόν, και γι ' αυτό δεν καθιστά δυνατή την κάλυψη των αναγκών με υλικό που να ανταποκρίνεται στις απαιτήσεις της οδηγίας 66/404/ΕΟΚ·

ότι οι τρίτες χώρες δεν είναι μάλλον σε θέση να παράσχουν, σε επαρκή ποσότητα, πολλαπλασιαστικό υλικό που παράγεται στη Κοινότητα και ανταποκρίνεται στις διατάξεις της προαναφερόμενης οδηγίας·

ότι, με την απόφαση 84/108/ΕΟΚ (2), η Επιτροπή επέτρεψε στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού που υπόκειται σε μειωμένες απαιτήσεις·

ότι έχει αποδειχθεί ότι η άδεια αυτή δεν επαρκεί για την πλήρη κάλυψη των αναγκών του Βασιλείου της Δανίας·

ότι πρέπει να παρασχεθεί στο Βασίλειο της Δανίας η άδεια να εγκρίνει προσωρινά, στην επικράτειά του, και την εμπορία φυτών Quercus pedunculata Ehrh. που λαμβάνονται από σπόρους προς σπορά οι οποίοι υπόκεινται σε μειωμένες απαιτήσεις, καθώς και, σύμφωνα με τις διατάξεις της απόφασης 84/108/ΕΟΚ, σπόρων Larix decidua Mill. οι οποίοι υπόκεινται σε μειωμένες απαιτήσεις·

ότι ορισμένες αναφορές που εμφαίνονται στην απόφαση η οποία αναφέρεται παραπάνω αποδείχτηκαν ανακριβείς και θα πρέπει, κατά συνέπεια, να τροποποιηθούν·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Σπόρων προς Σπορά και Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 84/108/ΕΟΚ τροποποιείται ως εξής:

1. Στο άρθρο 1 παράγραφος 1, οι λέξεις «στο άρθρο 3» αντικαθίστανται από τις λέξεις «στο άρθρο 2».

2. Στο άρθρο 1 προστίθεται το ακόλουθο άρθρο:

«Άρθρο 1α

Με την παρούσα παρέχεται στη Δανία η άδεια να εγκρίνει, στην επικράτειά της, την εμπορία φυτών Quercus pedunculata Ehrh. που λαμβάνονται από σπόρους προς σπορά οι οποίοι υπόκεινται σε μειωμένες απαιτήσεις, υπό την προϋπόθεση ότι θα παρέχεται η πιστοποίηση που αναφέρεται στο άρθρο 2 ως προς τον τόπο προελεύσεως των σπόρων προς σπορά, εφόσον τηρούνται οι εξής όροι:

i) τα φυτά προέρχονται από τη Σουηδία,

ii) ο αριθμός φυτών δεν υπερβαίνει τις 50 000.»

3. Στο άρθρο 2 παράγραφος 1, οι λέξεις «και στο άρθρο 1α» προστίθενται μετά από τις λέξεις «στο άρθρο 1 παράγραφος 1».

4. Στο άρθρο 3, οι λέξεις «στο άρθρο 1 παράγραφος 1 και στο άρθρο 2» αντικαθίστανται από τις λέξεις «στο άρθρο 1 παράγραφος 1 και στο άρθρο 1α».

5. Στη στήλη «Larix decidua Mill.» του παραρτήματος, προστίθενται οι ενδείξεις «7,5/CS Sudety» στον τίτλο DK.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Σεπτεμβρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. 125 της 11. 7. 1966, σ. 2326/66.

(2) ΕΕ αριθ. L 61 της 2. 3. 1984, σ. 36.